**A Ford Performance az elektromos SuperVan 4 tanulmányt állítja rajthoz a 101. alkalommal megrendezett Pikes Peak hegyi versenyen**

* A Ford Performance a tisztán elektromos hajtású SuperVan 4-essel vág neki a Pikes Peak hegyi versenynek
* A legendás futamot egy 1440 méter szintkülönbségű, 156 kanyart magában foglaló útszakaszon rendezik; a célvonal 4302 méteres tengerszint fölötti magasságban van
* A Ford már az első, 1916-ban megrendezett Pikes Peak futamon is elindult egy T-Modellel
* Idén a motosport-legenda Romain Dumas versenyez majd a SuperVan 4-essel

**BUDAPEST, Magyarország, 2023. február 24.** – A Fordok már több mint 100 éve állandó szereplői a Colorado Springs mellett rendezett Pikes Peak hegyi versenyeknek (PPIHC). Az idei immár a 101. futam, és a Ford Perfomance most egy tisztán elektromos hajtású SuperVan 4 tanulmányautóval áll rajthoz a híres versenyen.

Az első ilyen eseményre 1916-ban került sor, amikor egy Ford T-Modell 23 perc 3 másodperc alatt kapaszkodott fel 4302 méteres tengerszint fölötti magasságban húzódó célvonalhoz. 2023-ban a SuperVan 4 várhatóan elég sok percet lefarag majd a T-Modell időeredményéből.

“A Pikes Peak tökéletes megmérettetés a Ford Performance számára, és persze a SuperVan 4 számára is, hiszen ezt a legendás futamot rengeteg motorsport-rajongó követi világszerte,” jelentette ki Mark Rushbrook, a Ford Performance Motorsports globális igazgatója. “Az idők során az autók rengeteget fejlődtek, és ideje, hogy elektromos hajtási technológiánkat próbára tegyük ezen a hegyi szakaszon a világ legnagyobb teljesítményű gépei ellen.”

A PPIHC eddigi 101 futamán az 1916-os T-Modelltől kezdve a legújabb Mustangig számtalan Ford-modell lépett már itt pályára: tavaly például a Shelby American egy Ford Mustang Shelby GT500SE modellt indított a versenyen.

Ugyanakkor nemcsak az itt versenyző Fordok, hanem pilótáik is legendás nevek voltak: a hatvanas években Curtis Tanner és Parnelli Jones pályarekordot állított fel a Stock Car kategóriában, nem beszélve Ken Block hihetetlen Hoonicorn-csapatásáról.

2023-ban a SuperVan 4 volánja mögött az igazi motosport-ikon és PPIHC-rekorder Romain Dumas ül majd, aki nemcsak háromszoros Le Mans-győztes, hanem több EV-köridőrekordot is felállított már pályafutása során.

“A Ford legújabb generációs elektromos technológiája tökéletesen illik erre a helyre,” vélekedett Dumas. “Ilyen nagy magasságban már jelentősen csökken a belsőégésű motorok teljesítménye, de a SuperVan 4 hajtásláncát ez nem érinti, így jó esélyekkel indulunk az idei versenyen.”

Dumas már kilencedszer vág neki a Pikes Peak futamnak, ahol 2012-ben állt először rajthoz.

“Mindig izgatottan várjuk, hogy teljesít Romain a következő Pikes Peak futamon. Mindig egyedi építésű autóval érkezik ide, és ezek a gépek nemcsak meglepően erősek, hanem nagyon jól is néznek ki,” mondta el Melissa Eickhoff, a PPIHC ügyvezető igazgatója. “Ez idén sem lesz másként: a Ford Performance SuperVan 4 igazi trónkövetelőnek tűnik.”

A Ford Performance és STARD együttes munkájával megépített SuperVan 4 modellt ultranagy teljesítményű 50 kWh-ás akkumulátorról táplált összkerékhajtással szerelték fel. Mindezt szénszálas kompozit karosszéria, a FIA előírásainak megfelelő bukókeret és szabályozható energia-visszanyerő fékezés egészíti ki.

A két cég szakemberei már öt éve dolgoznak közös fejlesztési projekteken; az együttműködésből már olyan nagy teljesítményű EV-hajtásláncok születtek, mint például a FIA-tanúsítványú rallycross járművek élvonalába tartozó Fiesta ERX™ versenygép hajtása.

“A SuperVan 4-esben a valaha volt egyik legerősebb elektromos hajtáslánc működik,” nyilatkozta Michael Sakowicz, a STARD vezérigazgatója. “Ez a technológia bizonyított már a goodwoodi hegyi futamon, a WRC murvás pályáin és sok más helyen is. Most pedig benevezzük a világ egyik leghíresebb, legkülönlegesebb versenyére, és a STARD nagyon büszke arra, hogy részese lehet mindennek.”

A Pikes Peak hegyi versenyt 2023. június 25-én rendezik meg, és a start közeledtével a Ford Performance további részleteket oszt majd meg az autóról és a felkészülésről. További részletek az eseményről: <https://ppihc.org>..

# # #

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 176.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban mintegy 34.000 alkalmazottat, az összevont, illetve nem összevont közös vállalkozásokkal együtt pedig mintegy 55.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (nyolc saját tulajdonú vagy összevont közös vállalat és hat nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

***A Ford Performance***

*A Ford versenyprogramját a Michigan állambeli Dearbornban működő Ford Performance irányítja. A szervezet felel a vállalat legfontosabb globális versenytevékenységeiért, amelyek közt szerepel a NASCAR (Cup Series, Xfinity Series, Craftsman Truck Series), az IMSA Michelin Pilot Challenge, a FIA Rally Világbajnokság, a Virgin Australia Supercars, a Formula Drift, az NHRA Funny Car, az off-road sivatagi versenyek és a drag gyorsulási versenyek. Emellett a szervezet felügyeli a Ford versenyautó-motorjainak fejlesztését, valamint az összes Ford klubbal és Ford-rajongóval szervezett programokat. A Ford Racing tevékenységével kapcsolatos további információkért látogasson el a* [*www.fordperformance.com*](http://www.fordperformance.com) *olalra, a* [*www.facebook/FordPerformance*](http://www.facebook/FordPerformance) *oldalra, a Ford Performance Instagram oldalára és az @FordPerformance Twitter oldalra.*

***A STARD***

*A STARD céget Michael Sakowicz vezérigazgató alapította. A kutatás-fejlesztésre specializálódott vállalat nagy teljesítményű, modern autóipari- és motorsport-technológiákat fejleszt a Stohl Group GmbH részeként, amit 2002-ben alapított a tulajdonos és egykori rally világbajnok. A STARD már több mint egy évtizede összpontosítja kutatási és fejlesztési tevékenységét az elektromos hajtáslánc-rendszerek és a motorsporthoz szükséges alkatrészek fejlesztésére, a nagy teljesítményű versenyalkalmazásokra és az átfogó járműfejlesztésre. Napjainkban a STARD a kiváló minőségű elektromos motorsport-megoldások úttörői közé tartozik, beleértve az FIA tanúsítvánnyal rendelkező akkumulátorrendszereket, illetve a kész hajtásláncokat és járműveket. További információ:* [*www.stard.at*](http://www.stard.at)*.*

***A Pikes Peak hegyi verseny***

*Az először 1916-ban megrendezett Pikes Peak hegyi verseny Amerika második legrégebbi autóverseny-sorozat. A minden év júniusának utolsó vasárnapján a Colorado Springs melletti Pikes Peaken, kizárólag meghívásos alapon rendezett futamot úgy is nevezik, hogy ‘Versenyfutás a felhők közé’. A helyszínként szolgáló útszakasz 20 kilométer hosszú, 1440 méter szintkülönbségű, 156 kanyart foglal magában, és a célvonal 4302 méteres tengerszint fölötti magasságban van. A PPIHC versenyzői hat géposztályban indulhatnak, így rendkívül sokféle jármű áll rajthoz, a sorozatgyártású autóktól kezdve egészen a kifejezetten e célra épített gépeken át egészen a legmodernebb tanulmányokig.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  2000 Szentendre Galamb J. 3. |  |
|  | Tel: +36 26 802802 |  |